|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 24. 11. 2023. godine

MEDIJIMA

**PRIOPĆENJE ZA MEDIJE**

**14 milijuna eura za projekte prekogranične suradnje između Srbije i BiH**

Financijski sporazum za korištenje novog IPA III Programa prekogranične suradnje Srbija - BiH za razdoblje 2021. - 2027. godina potpisale su danas u Sarajevu direktorica Direkcije za europske integracija Elvira Habota i ministrica za europske integracije Srbije Tanja Miščević, a povodom održavanja Finalne konferencije IPA Programa prekogranične suradnje Srbija - BiH 2014. - 2020. Sporazum je potpisan u prisustvu zamjenika šefa Delegacije EU u BiH Adebayo Babajide.

Potpisivanjem ovog sporazuma novih 14 milijuna eura Europske unije postalo je dostupno za projekte u okviru prekogranične suradnje između BiH i Srbije. Fokus potpore biti će na mladima i njihovom zapošljavanju, unapređenju turističkih kapaciteta i zajedničke turističke ponude.

Ovim se nastavlja uspješna suradnja i izgradnja partnerstava između korisnika Programa u dvije države, a koja je, kako je istaknuto na konferenciji, u dosadašnjem razdoblju kroz IPA I i IPA II perspektivu rezultirala s 75 projekata koji su uključili preko 250 partnera iz BiH i Srbije.

Europska unija je kroz prethodne dvije IPA perspektive za ovaj program izdvojila 26,5 milijuna eura, a kroz njega su podržani zajednički projekti u oblastima zaštite okoliša, prevencije prirodnih katastrofa, jačanja turizma, zaštite kulturnog naslijeđa itd.

**O IPA III Programu prekogranične suradnje Srbija - BiH za razdoblje 2021.- 2027.**

Program podržava unaprjeđenje mogućnosti za zapošljavanje i socijalna prava te bolje poslovno okruženje i konkurentnost.

Ukupna vrijednost programa (EU grant i kofinanciranje) je 16,22 milijuna eura.

Programsko područje čini 67 jedinica lokalne samouprave u BiH te 31 jedinica lokalne samouprave u četiri okruga u Srbiji.

Program se implemetira putem javnih poziva za dostavu projektnih prijedloga, a za projekte mogu aplicirati institucije državne, regionalne i lokalne uprave, neprofitne organizacije, obrazovne i istraživačke ustanove, razvojne agencije, gospodarske komore, organizacije civilnog društva itd.

O programu vidi više na stranici [DEI](https://www.dei.gov.ba/bs/program-prekogranicne-saradnje-srbija-bosna-i-hercegovina-2021-2027) i stranici [Programa](https://srb-bih.org/ba/naslovna/).

Direkcija za europske integracije

   